তিব্বত
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
ব্রিটিশদের তিব্বত অভিযান
ব্রিটিশদের এই অভিযান ১৯০৫ খ্রিষ্টাব্দের তিব্বতী বিদ্রোহের অন্যতম কারণ হিসেবে ধরা হয়। এই বিদ্রোহের ফলে বিদেশী বিরোধী তিব্বতী বৌদ্ধ ভিক্ষুরা ফরাসী মিশনারি, মাঞ্চু ও চিং আধিকারিক এবং খ্রিস্ট ধর্মাবলম্বীদের ওপর চড়াও হয়। ১৯১০ খ্রিষ্টাব্দে চিং সাম্রাজ্য তিব্বতে নিজেদের শাসন কায়েম করার জন্য সামরিক অভিযান প্রেরণ করে। যদিও ১৯১৩ খ্রিষ্টাব্দের মধ্যে চীনা সৈন্য তিব্বত থেকে সরে যায়, কিন্তু প্রথম বিশ্বযুদ্ধ ও রুশ বিপ্লব সদ্য স্বাধীনতা প্রাপ্ত তিব্বতকে পশ্চিমী দুনিয়া থেকে পৃথক করে।